(ສະພາແຫ່ງຊາດປຶກສາຫາລືຢູ່ຕາມໜ່ວຍ)
ໂດຍສືບຕໍ່ກອງປະຊຸມສະໄໝສາມັນເທື່ອທີ 11 ສະພາແຫ່ງຊາດຊຸດທີ 13, ຕອນເຊົ້າວັນທີ 23/03, ສະພາແຫ່ງຊາດປຶກສາຫາລືຢູ່ຕາມໜ່ວຍ, ໃຫ້ຄຳເຫັນກ່ຽວກັບບັນດາບົດລາຍງານໃນອາຍຸການຂອງສະພາແຫ່ງຊາດ, ໃນນັ້ນມີບົດລາຍງານຂອງປະທານປະເທດ, ນາຍົກລັດຖະມົນຕີ. ຕອນບ່າຍ, ສະພາແຫ່ງຊາດປຶກສາຫາລືກ່ຽວກັບ ກົດໝາຍວ່າດ້ວຍການປົກປ້ອງ, ເບິ່ງແຍງ ແລະ ສຶກສາອົບຮົມເດັກ(ສະບັບປັບປຸງ).
ກ່ຽວກັບບົດລາຍງານໃນອາຍຸການຂອງສະພາແຫ່ງຊາດ, ບັນດາສະມາຊິກສະພາແຫ່ງຊາດ, ບັນດາ ສ.ສ.ຊ ໄດ້ຕີລາຄາສູງບັນດາການປ່ຽນແປງໃໝ່ຂອງສະພາແຫ່ງຊາດໃນອາຍຸການທີ່ຜ່ານມາຕາມທິດນັບມື້ນັບບັນລຸປະສິດທິຜົນ, ແທດຈິງ, ປະກອບສ່ວນນຳສະພາແຫ່ງຊາດໃກ້ຊິດຕິດແທດກັບປະຊາຊົນຫຼາຍກວ່າ. ທ່ານ ໂດ້ວັນເດືອງ ສ.ສ.ຊ ນະຄອນໂຮ່ຈິມິນຖືວ່າ :
“ໃນອາຍຸການທີ່ຜ່ານມາ, ສະພາແຫ່ງຊາດໄດ້ອອກມະຕິຫຼາຍສະບັບກ່ຽວກັບຕຸລາການ, ອັນໄດ້ປະກອບສ່ວນປັບປຸງບັນດາອົງການຕຸລາການ, ບຸກໂຈມຕີ ແລະ ຍູ້ຖອຍອາດຊະຍາກຳ. ປະເທດຊາດມີສະຖຽນລະພາບທາງດ້ານການເມືອງ ແລະ ຄວາມສະຫງົບ. ນີ້ແມ່ນສິ່ງທີ່ໜ້າພູມໃຈ. ໃນອາຍຸການນີ້, ບັນດາວາລະຊັກຖາມ ແລະ ອະພິປາຍໄດ້ຖືກຖ່າຍທອດສົດທາງວິທະຍຸກະຈາຍສຽງ, ໂທລະພາບ, ອັນໄດ້ດຶງດດູດຜູ້ມີສິດເລືອກຕັ້ງຕິດຕາມຢ່າງຫຼວງຫຼາຍ. ”
ບັນດາ ສ.ສ.ຊ ສ່ວນຫຼາຍໄດ້ຕີລາຄາສູງຄວາມມານະພະຍາຍາມໃນການຄຸ້ມຄອງບໍລິຫານຂອງລັດຖະບານໃນ ອາຍຸການ 5 ປີທີ່ຜ່ານມາ. ປຶກສາຫາລືກ່ຽວກັບບົດລາຍງານຂອງປະທານປະເທດ, ສ.ສ.ຊຫຼາຍທ່ານຖືວ່າ ນີ້ແມ່ນບົດລາຍງານໂດຍຫຍໍ້, ສະແດງໃຫ້ເຫັນຄວາມເປັນຫ່ວງຂອງຜູ້ນຳສູງສຸດຂອງລັດ. ບົດລາຍງານກໍຍົກອອກຫຼາຍຂໍ້ສະເໜີທີ່ແທດຈິງໃນໄລຍະທີ່ຈະມາເຖິງ.
(ແຫຼ່ງຄັດຈາກ VOV)